cyanic-selkie/wikianc huggingface dataset:
Get It Started
Get It Started (בעברית: קבל את זה מתחיל) הוא שיר של הזמר הקובני פיטבול בשיתוף הזמרת הקולומביאנית שאקירה מתוך גרסת הדלוקס מאלבום האולפן השביעי שלו "Global Warming". השיר יצא לאור ב-25 ביוני 2012, אך לא יצא כסינגל רשמי כיוון שהשיר יצא מתוך גרסת דלוקס של אלבום שכבר הביא עמו חמישה סינגלים. בעולם השיר לא זכה להצלחה גדולה כמו לשאר שיתופי הפעולה של הזמר והזמרת. במצעדים השיר הגיע למקומות בסיסיים ולא הגיעו לצמרות מצעדים רבים, אך בכל זאת הצליח להיכנס למצעדים רבים ביניהם גם למקום ה-89 במצעד האמריקאי. מבחינת מכירות השיר לא הצליח להשיג את הצלחת השירים הקודמים של שני הזמרים כאשר הצליח למכור בקנדה 40,000 עותקים ובמקסיקו 30,000 עותקים, והפך להיות לאחד מהשירים הפחות מוצלחים בקריירות של שני הזמרים. השיר נכתב על ידי פיטבול, שאקירה, דארל באבס, אוראלס וארגאס ורבים אחרים, והופק על ידי סידני סאמסון, מארק קינצ'ן ורבים אחרים.
וידאו קליפ
הווידאו קליפ של השיר צולם בבית מלון עצום, בעוד בתחילת הקליפ ניתן לראות את פיטבול כאשר הוא עומד מול מרפסת מרווחת וגדולה. בין לבין בקליפ ניתן לראות את שאקירה כשהיא נראית במקומות שונים ובסצנות שונות. רבים הגדירו את הקליפ כקליפ "מושקע", אך הוא לא צבר כמות צפיות נכבדת כמו כל שאר השירים של שני הזמרים, בכלל השיר לא זכה להצלחה כמו שאר שיתופי הפעולה שלהם. הווידאו קליפ והשיתוף פעולה הוא הראשון בין שאקירה ופיטבול. נכון למאי 2017, הווידאו קליפ צבר קרוב ל-100 מיליון צפיות, והוא אחד מהנצפים ביותר של הזמר, וה-31 הנצפה ביותר של הזמרת.
ארטמידורוס
חייו ויצירתו
ארטמידורוס כונה "אפסיוס", מהעיר אפסוס, לחופה המערבי של אסיה הקטנה, אך נקרא גם "דאלדיאנוס", מעיר הולדתה של אמו, דאלדיס בלידיה. מתוך מספר קטעים בחיבורו, ניתן להסיק שהוא חי ברומא בתקופת שלטונם של הקיסרים אנטונינוס פיוס ומרקוס אורליוס.
על פי ארטמידורוס, החומר ליצירתו נאסף במהלך נסיעות ממושכות ביוון, איטליה ואסיה, מפיהם של מגידי עתידות. מקור חשוב נוסף היו כתביהם של קודמיו של ארטמידורוס, ש-16 מהם הוא מצטט בשמם. הוא בנה מסורת כתובה עשירה, שאחרת הייתה אובדת. שיטתו של ארטמדורוס, בבסיסה, היא אנלוגית. הוא כותב שניבוי עתידות הוא "לא אחר מאשר הסמיכות של קווי דמיון" (2, 25). אולם כמו סוגים אחרים של ניבוי עתידות יווני, כולל אסטרולוגיה, חיזוי עתידות שמיימי וניבוי באמצעות מטוטלת, פירוש חלומות יווני (אוניירומאנטי ) הפך מורכב יותר ויותר, כאשר כל חלום נתון למספר פירושים התלויים בנסיבות משניות, כמו הגיל, המין, ומצבו של החולם. במקרים אחרים, אבחנות דקות בתוך החלום עצמו הן משמעותיות. בקטע בולט במיוחד, ארטמידורוס מבאר את משמעותם של חלומות הכוללים יחסי מין עם אמו של מישהו:
לאחר קטע זה בא הסבר על המשמעות החיזויית של קיום יחסי מין עם אמו של מישהו במגוון תנוחות מיניות.
שלושת הספרים הראשונים של ה"אוניירוקריטיקה" מוקדשים לאדם בשם קאסיוס מאקסימוס, שבדרך כלל מזוהה עם הרטוריקן מאקסימוס מצור, והיו מיועדים לשמש כהקדמה מפורטת למנבאי עתידות וגם לקהל הרחב. ספרים 4 ו-5 נכתבו עבור בנו של ארטמידורוס, שגם הוא נקרא ארטמידורוס, כדי לסייע לו מול מתחרים, וארטמידורוס מזהיר אותו לגבי עשיית עותקים.
על פי הסודא, ארטמידורוס כתב גם חיבורים על פירוש על פי ציפורים (אויונוסקופיקה) וקריאה בכף יד (כירוסקופיקה), אולם שניהם לא שרדו, ויש ספק לגבי המחבר. באוניירוקריטיקה ארטמידורוס מפגין גישה עוינת כלפי קריאה בכף יד.
בין הסופרים שארטמידורוס מצטט: אנטיפון (ייתכן וזהה לאנטיפון הסופיסט ), אריסטנדרוס מטלמסוס, דמטריוס מפלרון, אלכסנדר ממינדוס  בקאריה, וארטמון ממילטוס.
התייחסויות אל יהודים בחיבורו
בחיבורו של ארטמידורוס ישנם שני קטעים הנוגעים ליהודים. בראש רשימה של הופעות המבשרות רע לאלה שהן מופיעות בחלומם, נזכר בית הכנסת (προσευχή). מיד אחריו מופיעים מספר ביטויים שונים לקבצנים ואחריהם נזכרים אנשים מעוררי רחמים באופן כללי. ארטמידורוס מציין שכל ההופעות הללו בחלום מבשרות צער, חרדה וכאב-לב לגברים ונשים, ומסביר ש"אף אחד לא יוצא לבית הכנסת ללא דאגה" ואילו קבצנים בעלי "מראה-נתעב" הם "מכשול לכל תוכנית".
בקטע אחר נזכר מרד התפוצות היהודי (115–117 לספירה) בזמנו של הקיסר טראיאנוס. ארטמידורוס מספר על קצין רומאי שראה בחלומו את האותיות "ι κ θ" כתובות על חרבו, ורק לאחר שהחלה המלחמה היהודית (πόλεμος ὁ Ἰουδαϊκὸς) בקירנאיקה, ניתן היה להבין את פירושו של החלום. משמעותן של שלוש האותיות: יהודים (Ἰουδαίοις), קירניים (Κυρηναίοις) ומוות (θάνατος).
קרב חמש מודרני
קרב חמש מודרני הוא ענף ספורט אולימפי המורכב מתחרויות בחמישה ענפים שונים: סיף (דקר),שחייה ל-200 מטר חופשי, רכיבה על סוסים בסגנון קפיצות ראווה (15 קפיצות) ואירוע סיום ריצת שדה ל-3,000 מטר משולבת עם ירי באקדח לייזר מ-10 מטר.
היסטוריה
ענף קרב חמש מודרני נוסד בהשראת ענף הפנטאתלון - ענף הקרב 5 המסורתי אשר היה חלק מהמשחקים האולימפיים והפאן-הלניים ביוון העתיקה, וכן במשחקים האולימפיים המודרניים עד 1924. הענף הומצא על ידי הברון פייר דה קוברטן, מייסד המשחקים האולימפיים המודרניים, וחמש התחרויות נועדו לציין את הכישורים שנדרשו מבלדר צבאי בתקופת נפוליאון. התחרות, שאותה דה קוברטן התקשה מאוד להכניס לתוכנית המשחקים, התקיימה לראשונה באולימפיאדת סטוקהולם (1912) ובתחילה הורשו להשתתף בה רק קציני צבא. באותה תחרות השתתף הגנרל האמריקני ג'ורג' פטון, שדורג במקום החמישי בלבד, לאחר שבתחרות הירי התעקש להשתמש באקדחו הצבאי במקום באקדח עם כוונת.
בניסיון להתאים את הענף לתקופה המודרנית, באולימפיאדת אטלנטה (1996) הוכנסו בו שינויים, שהבולט שבהם היה קיצור התחרות מ-5 או 4 ימים ליום אחד. מלבד זאת קוצרו גם המרחקים בשחייה, מ-300 מטר ל-200 מטר, וריצת השדה קוצרה מ-4,000 מטר ל-3,000 מטר. בשנת 2009 בוצע שינוי נוסף כשענף הריצה והירי אוחדו למקצה אחד משולב המכונה המקצה המשולב, או לייזר ראן, מכיוון שהוא משלב בין 4 פעמים ירי באקדח לייזר מ-10 מטרים ולאחר כל מקטע ירי מתבצע סיבוב ריצה של 800 מטר (3,200 מטר לתחרות כולה).
באולימפיאדת סידני (2000) נוספה לראשונה תחרות לנשים.
מתכונת התחרות
התחרות כולה מתקיימת ביום, כאשר שני האירועים הראשונים ביום התחרות הם מקצה השחייה ותחרות הסייף (הסדר ביניהם משתנה בהתאם להחלטת המארגנים), ומיד לאחר מכן מתקיים אירוע קפיצות הראווה. המתחרים זוכים בניקוד עבור התוצאות בכל אחד מהענפים ובסיום שלב קפיצות הראווה מתבצע סיכום הנקודות אותן השיגו המתחרים עד שלב זה של התחרות. מועד הזינוק של כל מתחרה לאירוע הסיום (ריצת שדה עד שנת 2009, המקצה המשולב - ירי באקדח לייזר משולב עם ריצת שדה החל משנת 2009) נקבע על פי סך הנקודות שצבר במהלך היום כשכל נקודה שנצברה עד שלב זה מומרת לשנייה. המתחרה בעל מספר הנקודות הרב ביותר מזנק ראשון למקצה המשולב, ומתחרה בעל הניקוד השני בגובהו יוזנק בעיכוב של מספר שניות זהה לכמות הנקודות בינו לבין המוביל בתחרות וכך הלאה עד שמוזנקים כלל המתחרים. המנצח בתחרות כולה הוא הראשון שחוצה את קו הסיום.
בישראל
נועה ברקמן, הביאה את ענף הקרב חמש לישראל. היא חלוצת הענף בארץ והייתה הספורטאית הישראלית הראשונה והיחידה שהתחרתה בקרב 5 מודרני (בין השנים 2013–2017), ובין הישגיה הגעה לשלב הגמר באליפות אירופה אשר נערכה בסופיה בולגריה (2016). ב-2012 החלה ברקמן לאמן את שרון טל, שמאז מתאמנת וספורטאית מובילה בענף. ב-2018 הגיעה שרון טל למקום השישי בתחרות בגביע אירופה, בטבליסי שבגאורגיה. ב-2019 ייצגה שרון טל את ישראל בתחרות קרב חמש בפראג שבצ'כיה. וב-2022 ייצגה שרון טל את ישראל באליפות העולם שנערכה בפולין והגיעה למקום השישי.
אסף מרוז
אסף (בובי) מרוז (נולד ב-1 באוגוסט 1964) הוא מוזיקאי, מתופף, אשר תופף בלהקות אבטיפוס, קילר הלוהטת ואיפה הילד?.
ביוגרפיה
מרוז נולד בירושלים ועבר עם משפחתו לחיפה לאחר ארבע שנים.
בגיל 13 החל ללמוד תופים בקונסרבטוריון "אנזאגי" בחיפה. בתקופת הצבא המשיך את לימודי התופים אצל דייוויד ריץ' בתל אביב.
בשנת 1988 עבר לגור במיאמי, שבארצות הברית, כשנה וניגן בהרכב רוק מקומי.
קילר הלוהטת
ב-1985 הוציא יחד עם הלהקה את האלבום "דופקים את הלבנים".
אבטיפוס
הלהקה הוקמה בקריות באמצע שנות השמונים ועברה גלגולי הרכב שונים. בגלגולה הראשון בשנת 1985, היה שמה של הלהקה "אב-טיפוס" (בשתי מילים), וחבריה היו אריק שחר, אייל שכטר, אסף מרוז, אמיר בן-דוד, טל יניב וגיא דובדבני. הלהקה הוציאה בשנת 1986 שיר לרדיו בשם "אין לאן לברוח", אשר לא זכה להצלחה.
מקהלת השירות הבולאי
ב-1988 היה שותף בהרכב בשם "מקהלת השירות הבולאי" יחד עם אילן לוקאץ' והגיטריסט אופיר לוקיי.
איפה הילד?
בשנת 1990 הצטרף ללהקת איפה הילד? יחד עם אסף שריג, חמי רודנר ואופיר בר עמי. הלהקה התפרקה רשמית בשנת 1999. מופע איחוד נערך בשנת 2001, ניסיון איחוד נוסף נעשה ב־2008 ומאז שנת 2009 מופיע אסף מרוז עם הלהקה ברחבי הארץ.
חיים אישיים
מרוז גר במרכז הארץ ולו שני ילדים.
אנגלברט פרנרסטורפר
אנגלברט פרנרסטורפר (בגרמנית: Engelbert Pernerstorfer, 27 באפריל 1850 – 27 באפריל 1918) היה פוליטיקאי ועיתונאי אוסטרי. פרנרסטורפר היה תחילה פעיל בתנועה הלאומית הגרמנית באוסטריה ואחר כך אחד ממנהיגי המפלגה הסוציאל-דמוקרטית בארץ זו בימי השלטון האוסטרו-הונגרי. פרנרסטורפר כיהן עם הפסקה קצרה כ-32 שנה כחבר בפרלמנט האוסטרי.
קורות חייו
פרנרסטורפר נולד בשנת 1850 בווינה, בירת האימפריה האוסטרית, במשפחה של חייט אוסטרי. הוא למד בגימנסיית שוטן בווינה ומאוחר יותר עבד בה כמורה. בשנים 1870–1874 למד פילוסופיה, פילולוגיה גרמנית והיסטוריה באוניברסיטת וינה. בצעירותו הצטרף לחוג הלאומי הגרמני בראשות הרוזן גאורג פון שנרר שנאבק למען הכללת אוסטריה בגרמניה הגדולה. מיוזמתו בשנת 1880 קם איגוד בתי הספר הגרמנים (Deutsche Schulverein). בימי לימודיו היה חבר ב"אחוות" הסטודנטים "בראונה ארמיניה וינה". החל משנת 1881 היה עורך שותף והחל מ־1883 עורך בעיתון "דויטשה וורטה" (מילים גרמניות) ובשנת 1882 השתתף, בעריכת "תוכנית לינץ" בעד הלאומיות הגרמנית באוסטריה. בשנים 1885–1897 ושוב בין 1901–1918 היה פרנרסטורפר כנציג מחוז הבחירות וינר נוישטאט ונוינקירכן שבאוסטריה התחתית חבר במועצת האימפריה או הרייכסראט, הבית העליון של קיסרות אוסטריה במסגרת האימפריה האוסטרו-הונגרית. הוא פעל בפרלמנט בהתחלה כנציג עצמאי וכחבר ב"מועדון השמאל המאוחד" שבו פעלו כמה חוגים ליברליים, אחר כך היה חבר ב"מועדון הגרמני" שקם בעקבות התפרקות "השמאל המאוחד". בשנות ה-80 של המאה ה-19 יחד עם הנבחר פרדיננד קרונאווטר דגל פרנרסטורפר בהגנת האינטרסים של הפועלים ופתרונן של סוגיות חברתיות בוערות. ב-1890 היה פעל במסגרת "התאחדות הלאומית הגרמנית".
אולם בשנת 1891, בגלל סלידה מהתגברות המגמה האנטישמית בחיק התנועה הלאומית הגרמנית, עזב אותה פרנרסטורפר והחל משנת 1896 הצטרף למפלגה הסוציאל-דמוקרטית של הפועלים הגרמנים באוסטריה, וייצג את הזרם הלאומי גרמני שבתוכה (לפני כן השתייך לחוג "פאביאר" - Fabier שממנו צמחה המפלגה הסוציאלפוליטית). לצידו של ויקטור אדלר, שאיתו היה מיודד מזמן לימודי התיכון, הפך פרנרסטורפר למנהיג של הסוציאל-דמוקרטים האוסטרים. פרנרסטורפר כתב בעיתון המפלגה "ארבייטר-צייטונג" פיליטונים וביקורת תיאטרון. אחרי שהמפלגה הסוציאל-דמוקרטית הייתה לסיעה הגדולה ביותר בפרלמנט, החל משנת 1907 כיהן פרנרסטורפר כסגן יושב ראש סוציאל-דמוקרט ראשון של בית הנבחרים של אוסטריה.
קבר בני חזיר
קבר בני חֵזיר הוא מערת קבורה בנחל קדרון שבירושלים. הקבר מתוארך לתקופת החשמונאים, והוא חצוב כולו בתוך הצוק. לצדו של הקבר ניצב קבר זכריה וסמוך לו ניצב יד אבשלום.
תיאור הקבר
המערה נחשבת כמערת קבורה של משפחת הכהונה 'בית חזיר'. במקרא נמנה חֵזיר כמשמרה ה-17 מתוך עשרים וארבעת משמרות הכהונה. אולם, על פי הברייתא המובאת בתלמוד הבבלי, משמרת בני חזיר לא הייתה אחת מארבע המשמרות שעלו ארצה בימי שיבת ציון ופעלו במקדש בראשית ימי הבית השני.
מלכיור דה ווה ושמואל קליין העלו את ההשערה כי אין המדובר אלא במשפחתו של ביתוס המפורסם, שעל שמו נקראו הבייתוסים.
מקור שמם
השם מופיע בתעודות מארי, בלשון בבלית-קדומה כשם פרטי בתעתיק: 'אִלִחַזִרִ' (I-li-ḫa-zi-ri). וכשם תואר, בתעתיק: חַזִירֻ,חָנזִרֻ (ḫanziru,ḫaziru) משום שהאות ע' לא קיימת באכדית,לעיתים היא 'נטמעת', ועיתים מתחלפת היא עם האות  ח' (ḫ), (כדוגמת: זְרוֹעַ = זֻרֻח') לכן יש לקרוא את תיבת חָזִרֻ הבבלית בצורה:עָזר המקביל להוראת תואר הפועל: 'העוזר' או 'מושיע'.
מבנה הקבר
סגנון הקבר מושפע מהאדריכלות הרומית הלניסטית (שני עמודים בעלי אפריז וכותרות דוריות), כתובת בעברית המציינת את שמות הנפטרים.
החלק השמאלי, הוא חזית דמה של מבנה שבחלקו התחתון ניתן לראות דלת העומדת שקועה בין שתי אומנות. חלקו העליון של המבנה נעלם במהלך הדורות, ושחזורו האפשרי כולל פירמידה, בדומה לקבר זכריה הסמוך, או המשך ישר של המבנה התחתון, עם חלון-דמה משושה במרכזו.
מליסה פומרו
מליסה פומרו (באנגלית: Melissa Fumero; נולדה ב-19 באוגוסט 1982) היא שחקנית אמריקאית. היא ידועה בעיקר בשל תפקידיה כאיימי סנטיאגו (אנ') בסדרה "ברוקלין תשע-תשע" (2013–2021), ועוד לפני כן בתור אדריאנה קריימר (אנ') באופרת הסבון "לחיות את החיים" (2004–2011).
ביוגרפיה
פומרו נולדה בשם מליסה גאלו בלינדהרסט, ניו ג'רזי, ב-19 באוגוסט 1982, להורים קובנים שהיגרו לארצות הברית בנערותם. אמה היא עקרת בית ומעצבת שיער לשעבר, בעוד שאביה לימד מתמטיקה וכיום עובד בחנות תכשיטים. כאשר התגוררה בבית, היא ומשפחתה דיברו ספרדית, אך הוריה הפסיקו לעשות זאת בשל בעיות שנתקלו היא ואחיה בבית הספר.
קבר בני חזיר
כתובת בני חזיר
כתובת עברית שנחקקה כנראה בתקופה החשמונאית ונמצאת מעל המערה מלמדת כי במערה קבורים משפחת כוהנים ממשמרת בני חֵזיר:
מליסה פומרו
ביוגרפיה
גאלו הביעה עניין במשחק לאחר שצפתה במחזה "סוד הגן הנעלם" בברודוויי בגיל עשר. הוריה שלחו אותה לאחר מכן לשיעורי משחק. היא נשארה רשומה בשיעורי ריקוד ומשחק עד לסיום לימודיה. היא בוגרת תואר ראשון באמנויות ודרמה מאוניברסיטת ניו יורק בשנת 2003.
קבר בני חזיר
כתובת בני חזיר
מכתובת זו מסתבר שהמערה שימשה את משפחת בני חֵזיר במשך כמה דורות. כמו כן ניתן ללמוד על עושרה של משפחה זו, שיכלה להרשות לעצמה חציבת קבר בנחל קדרון, מול הר הבית.
בכתובת ישנו ציון של "נפש" (מבנה מיוחד ומפואר שנבנה לצד הקבר או עליו, כגון יד אבשלום), אך נפש זו לא נמצאה. הארכאולוגים משערים שמעל הקבר אכן הייתה קיימת נפש שנהרסה במשך הזמן.
מליסה פומרו
קריירה
בשנת 2009 כיכבה בסרט העצמאי "Tiny Dancer", ובשנת 2010 השתתפה בחמישה פרקים מתוך סדרת הנוער "אחת שיודעת", בתפקיד של זואי.
בשנת 2019 שיחקה בתפקיד אורח בעונה השלישית של הסדרה "כל יום מחדש", ודיבבה פרק אחד מתוך הסדרה "אלנה מאוולור". בשנת 2021 תרמה את קולה לסדרת האנימציה "מודוק" ברשת הולו.
בשנת 2022 שיחקה בתפקיד ראשי בסדרת הטלוויזיה הקומית, "בלוקבסטר".
חיים אישיים
על הסט של "לחיות את החיים", גאלו פגשה את השחקן והדוגמן דייוויד פומרו (אנ'), קובני-אמריקאי שמופיע גם הוא בסדרה. השניים התארסו בסוף 2006 ונישאו ב-9 בדצמבר 2007 בניו ג'רזי, כאשר גאלו קיבלה את שמו של פומרו. יש להם שני בנים: אנזו (נולד ב-24 במרץ 2016) ואקסל (נולד ב-14 בפברואר 2020).
היקארו נו גו
עלילה
היִקַארוּ שינְדוּ בן ה-12 מגיע יחד עם חברתו אקארי לבית של סבא שלו. בעודו מחפש מציאות שיוכל למכור כפיצוי על ביטול דמי הכיס שלו בעליית הגג, הוא מוצא לוח גו מוכתם בדם. אקארי לא מצליחה להבחין בדם, והיקארו המבולבל רואה כי מהלוח יוצאת רוח רפאים. לאותה רוח קוראים פוג'יווארה נו סאי, שחקן גו מתקופת הייאן. נשמתו של סאי מתערבת בתודעתו של היקארו והוא הופך למין דיבוק של היקארו. להיקארו אין כל עניין במשחק הגו, אבל סאי, שמשחק הגו הוא כל מהותו, מפציר בהיקארו לתת לו לשחק ולבסוף היקארו מחליט להסכים. היקארו לוקח את סאי לאולם הגו בו משחק סבא שלו, ושם הוא פוגש ילד בן גילו. היקארו משחק איתו כאשר סאי מכתיב לו מהלכים והוא מבצע אותם. סאי מגלה כי הילד מוכשר מאוד, אך הוא אינו ברמה של שחקן כמו סאי. שמו של הילד הוא אקירה טויה, ולמרות גילו הצעיר הוא שחקן מוכשר במיוחד, ברמה של שחקן מקצועי. אביו של אקירה, שחקן גו מקצוען והשחקן המוביל כרגע ביפן, מגלה עניין בשחקן שניצח את בנו ומזמין אותו למשחק. המשחק נקטע כאשר היקארו נבהל ובורח. לאט לאט מתחיל היקארו להתעניין בגו ולשחק בעצמו. הוא מתקדם במטרה להביס את אקירה טויה בעצמו, בלי עזרת סאי, ולהפוך למקצוען גו. היקארו נו גו היא אנימה פופולרית מאוד שהציתה מחדש את האהבה למשחק בקרב צעירים במזרח הרחוק ובעולם כולו.
מיסטר בין (סדרת אנימציה)
מיסטר בין (באנגלית: Mr. Bean: The Animated Series) היא תוכנית טלוויזיה מונפשת מסוגת קומדיית סלפסטיק, משנת 2002 שנוצרה באולפני Varga לפי תוכנית הטלוויזיה הפופולרית "מיסטר בין". התוכנית כוללת דמויות מהתוכנית המקורית, לרבות מיסטר בין, אירמה גוב (חברתו של בין), טדי והנהג המסתורי של הרליאנט סופר-ואן, בתוספת דמויות חדשות: גברת ויקט - בעלת הדירה של בין - וחתולה האכזרי סקראפר, וכן גם לוטי, דובת הצעצוע של אירמה.
כמו בתוכנית המקורית, כללה התוכנית מעט מאוד דיאלוג, ובדרך כלל כללה לכל היותר רחשי קול ומלמולים, לצד אלמנטים של סלפסטיק. רואן אטקינסון דיבב את דמותו של מיסטר בין; כמו כן, תנועות הגוף של הדמות מבוססות על תנועותיו של אטקינסון עצמו. שאר המדבבים הם ג'ון גלובר, רופרט דגאס, גארי מרטין, סאלי גרייס ולורלי קינג.
אף על פי שהשם הרשמי של התוכנית הוא "מיסטר בין", משדרים רבים בחרו להוסיף לשם סיומת שנועדה להבדילה מהתוכנית המקורית, כגון "סדרת האנימציה" (The Animated Series).
עלילה
עלילת הסדרה דומה מאוד לעלילת הסדרה המקורית, עם זאת, קיימים מספר שינויים. הסדרה עוקבת אחרי מיסטר בין, כאשר הוא מפשל שוב ושוב בכל מקום שאליו הוא הולך, הוא חי בדירה שכורה ובעלת הבית הזקנה גרה בקומה אחת מתחתיו עם חתול, לבין יש חברה עם דובי זהה לשלו, ומיד פעם הם יוצאים, וכמובן שהוא מפשל במשהוא שם.
טל איילה
טל איילה (נולד ב-25 במאי 1989) הוא כדורגלן ישראלי המשחק בעמדת הקשר במכבי עירוני קרית מלאכי.
קריירה
איילה נולד באתיופיה וכשהיה בן שנתיים עלתה משפחתו לישראל. תחילה גר ביקנעם עילית ולאחר מכן עברה המשפחה לבת ים. כשהיה בן 8 התחיל לשחק כדורגל במחלקת הנוער של הפועל תל אביב, וב-6 במרץ 2007 ערך את הופעת הבכורה שלו בקבוצה הבוגרת של המועדון, כשנכנס כמחליף בפתיחת המחצית השנייה במשחק מול מכבי פתח תקווה במסגרת גביע הטוטו. במקביל המשיך איילה לשחק בקבוצת הנוער, ובעונת 2008/2009 ערך שתי הופעות נוספות בגביע הטוטו. בינואר 2010 הושאל לקבוצת מכבי עירוני בת ים מליגה א'. בספטמבר 2010 הושאל להפועל נחלת יהודה מליגה א', במדיה כבש את שערו הראשון בקריירה, אך כעבור שלושה חודשים עבר לקבוצת מכבי השקמה/רמת חן, במדיה שיחק עונה וחצי בליגה א' וכבש עשרה שערים ב-38 הופעות. בהמשך הושאל איילה לבית"ר כפר סבא, במדיה כבש חמישה שערים ב-34 הופעות בליגה א'.
בקיץ הרשים את הצוות המקצועי של הפועל רמת גן וחתם בשורות המועדון, אך נעצר על ידי המשטרה הצבאית מחמת עריקות משירות צבאי. איילה נידון לתשעה חודשי מאסר, אך שוחרר לאחר שריצה שישה מהם עקב התנהגות טובה. אחרי שיצא מהכלא חזר לשחק בשורות הפועל מרמורק עד לסיום העונה. בקיץ  חתם בעירוני קריית גת מהליגה הלאומית. בקריית גת הפך איילה לשחקן מוביל בעונה בה סיימה הקבוצה בחלק העליון של הטבלה. בקיץ  הצטרף למכבי נתניה. ב-22 באוגוסט 2015 ערך את הופעת הבכורה שלו בליגת העל, כשפתח בהרכב הקבוצה במשחק מול מכבי פתח תקווה. בינואר  חתם בהפועל כפר סבא. ב-14 במאי 2016 כבש את שער הבכורה שלו בליגת העל, בתיקו 1–1 מול קבוצתו הקודמת מכבי נתניה. איילה המשיך בהפועל כפר סבא גם בעונה שלאחר מכן, בה כבש שני שערים ב-27 הופעות, ובסופה ירד עם הקבוצה לליגה הלאומית.
ב-15 ביוני 2017 חתם איילה לעונה אחת בהפועל אשקלון. במחזור הפתיחה של עונת 2017/2018 כבש איילה את שערו הראשון במועדון, בהפסד 1–3 להפועל חיפה, ובסך הכל כבש שלושה שערים בעונה זו, אשר בסופה ירדה הקבוצה לליגה הלאומית. ב-3 ביוני 2018 חתם לשנתיים הפועל רעננה.
ב-4 בפברואר 2019 חתם איילה בהפועל רמת גן מהליגה הלאומית.
ב-12 באוגוסט 2019 חתם איילה במכבי יבנה מליגה א'.
ב-13 בינואר 2020 חתם איילה בבית"ר נורדיה ירושלים עד לסוף העונה.
ב-8 בנובמבר 2020, איילה חתם בהפועל אשדוד, עמה עלה לליגה הלאומית בסיום העונה.
ב-8 באוגוסט 2021, איילה הצטרף למ.ס. דימונה. בדצמבר חתם בצעירי טייבה מהמחוז הצפוני.
באוקטובר חזר לליגה הלאומית וחתם במכבי יפו. ב-24 בינואר חתם בהפועל כפר שלם.
יחסי הוותיקן–שוודיה
יחסי הכס הקדוש–שוודיה הם היחסים הדו-צדדיים בין הוותיקן לשוודיה.
סקירה כללית
שוודיה הייתה ממלכה נוצרית קתולית עד לתקופת הרפורמציה הפרוטסטנטית. בשנת 1982 כוננה שוודיה יחסים דיפלומטיים עם הכס הקדוש, לאחר הפסקה בת 450 שנים. בשנת 1986 פתחה שוודיה שגרירות ברומא, אולם היא נסגרה בשנת 2001, וכיום היא מיוצגת באמצעות שגריר שאינו תושב השוכן בסטוקהולם. בשנת 2002 הועבר הנונציו האפוסטולי ששכן בקופנהגן שבדנמרק לשוודיה, והוא מייצג גם את דנמרק, פינלנד, איסלנד ונורווגיה.
טורפים פרהיסטוריים
טורפים פרהיסטוריים (באנגלית: Prehistoric Predators) היא תוכנית טבע פרהיסטורית של החברה נשיונל ג'יאוגרפיק ששודרה בשנת 2007 בערוץ נשיונל ג'יאוגרפיק וכללה 7 פרקים.
תוכנית זו מציגה ומסקרת את הטורפים הגדולים שחיו בעידן הקנוזואיקון מהסמילודון בעל ניבי החרב למגלודון, הכריש הענקי. התוכנית מציגה את ממצאיהם, תכונותיהם והדמיה של חייהם ושל הציד שלהם בטבע. כמו כן היא בודקת מה הביא את אותם טורפים להיכחד לבסוף.
בעקבות תוכנית זו נעשתה תוכנית דומה בערוץ דיסקברי: "מפלצות חוזרות לתחייה" (Monsters Resurrected), בה כוללים גם טורפים מעידן המזוזואיקון.
בית שבתי לוי
בית שבתי לוי היא עמותה ללא מטרות רווח, אשר מפעילה מרכז חירום לילדים בגיל הרך בחיפה. הבית מורכב משלוש יחידות - יחידות חירום אינטרנית, יחידת חירום אקסטרנית ויחידת אימהות.
היסטוריה
העמותה הוקמה בשנות הארבעים, לשם הקמת מעון יום לילדי חיילי הבריגדה. שבתי לוי, ראש העיר היהודי הראשון של חיפה, הקצה את המגרש. מעון היום פעל עד שנת 1999.
בשנות החמישים, במענה לבקשת משרד הסעד פתחה העמותה בית החלמה לתינוקות, עבור תינוקות חולים מהמעברות. בהמשך, ביקש המשרד לפתוח פנימייה לתינוקות ולילדים בגיל הרך.
בהמשך, החל לפעול בפנימייה צוות סוציאלי ובעקבותיו צוות פסיכולוגי ופרא-רפואי. צוותים אלה הביאו לשינוי גישות בתחום הטיפול בילדים והיחס אל משפחותיהם.
בשנת 1995, הוקם מרכז החירום. המרכז היחיד בארץ שמתמחה בגיל הרך. בשנת 1998, נפתח פרויקט משפחות לווין, פרויקט זה שילב ילדים ומשפחות אומנה תוך ליווי הצוות הטיפולי של בית שבתי לוי. בשנת 2006, הופסק הפרויקט והועבר לעמותה המתמחה בשירותי אומנה במשרד הרווחה. בשנת 2004 מגמת ההתפתחות והראייה הקהילתית המשיכה  והיחידה לשלום הילד עברה לניהול העמותה. יחידה זו מעניקה שירותים קהילתיים לכארבעים משפחות. באותה שנה נפתחה יחידת האמהות המעניקה טיפול אינטנסיבי למשך 14 חודשים לאמהות בעלות פוטנציאל שיקום ולילדיהן.
מרכז חירום אינטרני
מרכז החרום לילדים עד גיל שבע הוקם בדצמבר 1995. עד שנת 2005, טופלו במרכז החרום גם תינוקות ופעוטות עד גיל שנתיים. בשש השנים האחרונות, ממוצע הגילאים הוא משנתיים עד שבע.
עד 2018 טופלו במרכז החרום מאות ילדים, רובם ממחוז הצפון, עם זאת, גם ילדים ממחוזות אחרים הזקוקים לטיפול- מתקבלים.
צוות המרכז מורכב מקבוצת מטפלים, רובם סטודנטים למקצועות הטיפול המטפלים בילדים באופן ישיר. הצוות הפסיכוסציאלי מורכב מעובדים סוציאליים ותיקים ומנוסים בתחום הטיפול בגיל הרך ופסיכולוגית קלינית. סטודנטים מאוניברסיטת חיפה (מתוכנית ההסבה לקראת תואר שני בע"ס) מקבלים את הכשרתם המעשית במסגרת המרכז.
אוכלוסיית הילדים
ילדים צעירים, משנתיים עד שבע, אשר סובלים לרוב מהזנחה קשה, מצב בריאותי וגופני קשה, בעיות רגשיות והתנהגותיות חמורות הבאות לידי ביטוי בהתקפי זעם, אלימות כלפי עצמם, ילדים אחרים והצוות, דיכאון והימנעות מקשר עם מבוגרים.
כל הילדים השוהים בבית שבתי לוי נמצאים בו תחת צו בית משפט.
בשנים האחרונות פרופיל הילדים הנקלטים מורכב ביותר. ילדים שנפגעו מינית בתוך משפחתם ופוגעים מינית באחרים, ילדים המטופלים בתרופות פסיכיאטריות, ילדים עם ליקויים אורגניים מורכבים בשילוב עם חסך רגשי ראשוני ועמוק.
המשפחות
ניתן לראות שני טיפוסי משפחות אשר ילדיהם מטופלים במרכז החירום:
האחד - משפחות צעירות, חלקן של עולים שזהו המשבר המשפחתי הראשון שלהם, לעיתים סמוך לעלייתם לארץ. לעיתים, הן אף אינן מוכרות לשירותי הרווחה.
משך השהות והעבודה עם הקהילה
לאור חשיבה זאת, מושקעת עבודה רבה ביותר בקשר עם גורמי הטיפול בקהילה, המכוונת לגיוס כל הכוחות הקיימים לבדיקת אפשרויות ההמשך ו"לתפירה של חליפה טיפולית" אישית ומיוחדת לכל ילד. לעיתים, שהות הילדים מתמשכת לתקופה ארוכה יחסית (חצי שנה ומעלה) בעיקר עקב העיכוב בתהליך ההשמה על פי התוכנית הטיפולית שהותאמה לילד.
מרכז חירום אקסטרני (היחידה לשלום הילד)
"היחידה לשלום הילד" הוקמה בשנת 1989 על ידי מכון חנה חושי להתפתחות הילד במרכז הרפואי בני ציון, בשיתוף אגף הרווחה בעיריית חיפה.
היחידה לשלום הילד הוקמה על מנת לטפל בילדים בסיכון ובהוריהם.
ליחידה מופנים ילדים אשר לגביהם קיים חשד כי הם חווים בביתם או מחוצה לו התעללות פיזית או נפשית, הזנחה קשה, פגיעה מינית, תהליכי גירושים מורכבים בהם יש סיכון למצבם של הילדים או בעיות התמכרות של ההורים.
בשנת 2004 הועברה היחידה לשלום הילד לניהול עמותת בית שבתי לוי, המציעה רצף שירותים לילדים בסיכון בגיל הרך והוריהם.
תהליך הערכה
ההיכרות עם המשפחה מתחילה במפגש משותף המתקיים ביחידה לשלום הילד עם ההורים, עו"ס לחוק נוער ועובד/ת המשפחה. בהמשך מתקיים תהליך הערכה מעמיק של המשפחה אשר כולל היכרות עם ההורים ותצפיות על הקשר הורה-ילד. בחלק מהמקרים, נערך גם אבחון פסיכו דיאגנוסטי מלא לילד.
תהליך ההערכה זה נמשך כחודשיים-שלושה ומעורבים בו מספר אנשי צוות מהיחידה. בסיום תהליך הערכה מתקיים מפגש נוסף עם ההורים, שבו נמסרות ההמלצות להורים. לאחר מכן מתקיים מפגש משותף עם ההורים ועם צוות הלשכה, על מנת למסור את ממצאי ההערכה ולהחליט על תוכנית טיפול.
הטיפול מוצע תוך התמקדות בצרכי הילד, עבודה טיפולית על הקשר הורה-ילד ושמירת התא המשפחתי, ואורך כשנה עד שנה וחצי.
במקרים שבהם הילדים מגיעים ממחלקות לשירותים חברתיים מאזור חיפה והפריפריה ניתן טיפול במסגרת היחידה לשלום הילד. ילדים המגיעים מיישובים מרוחקים מופנים להמשך טיפול בקהילה, על פי המלצות היחידה.
הצוות
בראש היחידה עומדת פסיכולוגית התפתחותית, בעלת תואר דוקטור לפסיכולוגיה התפתחותית ומומחית לגיל הרך. לצידה פועל צוות המורכב ממזכירה, עובדים סוציאליים, פסיכולוגים קליניים ומתמחים לפסיכולוגיה קלינית.
היחידה פועלת בשיתוף פעולה מלא עם הקהילה ורואה כחלק מתפקידה העברת ידע מקצועי לקהילה. על כן עובדי היחידה מעורבים במתן הרצאות, הדרכות, השתלמויות לעובדי הרווחה, עו"סים לחוק הנוער, עו"סים לסדרי דין, עובדי אומנה, עובדי יחידות הסיוע שליד בתי המשפט לענייני משפחה ועוד.
בשנים האחרונות מטופלים ביחידה לשלום הילד כ-100–120 ילדים והוריהם בשנה. כמחצית ממספר זה הן פניות חדשות ומחציתה מטופלים אשר מקבלים טיפול ביחידה למעלה משנה.
שלוחות
במטרה להפוך את השירות לנגיש יותר לאוכלוסייה המתקשה להגיע לחיפה, נפתחה בשנת 2011 שלוחה בפרדס חנה אשר נותנת מענה לילדים ומשפחות באזור. בנוסף, בשנת 2016 נפתחה שלוחה בעיר כרמיאל.
יחידת האימהות
היחידה הטיפולית לאימהות וילדיהן מיועדת לאימהות, בדרך כלל צעירות, חד-הוריות, שנפלטו ממשפחות מזניחות ופוגעות.
עד ללידת תינוקן הראשון, במרבית המקרים השתייכו אמהות אלה לקבוצה המוגדרת כנערות במצוקה. הקווים המאפיינים את רוב הנערות הללו הם היעדר כישורי חיים וכישורי הורות.
רוב האמהות בקבוצה זו אינן מסוגלות לגדל את ילדיהן ללא תמיכה נרחבת, בהיעדר תמיכה מבן זוגן וממשפחות המוצא שלהן ושלו. למרות רצונן לגדל את ילדיהן ואפילו לתקן באימהותן את העוולות שחוו בילדותן, הן אינן מצליחות לגדל את ילדיהן עד כדי העמדתם בסיכון.
קרוב לוודאי שרוב האימהות הללו מעולם לא נחשפו לאפשרות לרכוש מיומנויות הוריות וכישורי חיים בסיסיים, לפיכך נכון לשער, שרבות מהן ברות שיקום.
על רקע מדיניות משרד הרווחה והשירות לילד ולנוער, הדוגלת בשימור וחיזוק התא המשפחתי ובמסגרת האמנה לזכויות הילד, נפתחה אופציה טיפולית אחרת, אשר תיתן לאמהות אלה הזדמנות להשתקם ולהתקיים כמשפחה.
המסגרת
המסגרת מהווה מקום מגורים ל-14 אימהות יחד עם ילדיהן המעניקה מוגנות ותחושת בית תוך כדי תפעול צוות טיפולי אשר יבצע אבחון, טיפול ושיקום. הילדים המגיעים ליחידת האמהות נמצאים תחת צו בית משפט.
חיי היום-יום
ישנה מסגרת ברורה של כללים המעצבים את חיי האמהות ביחידה.
מסגרת הכללים מהווה חלק בלתי נפרד מהחוזה הטיפולי וכוללת: סדר יום ותוכניות שבועיות אשר מגדירים זמן, מקום ואופן ביצוע.
כמו כן, ישנן מטלות בכל תחומי החיים: טיפול בילדים, סידורים מול גורמי חוץ, בריאות, ניקיון וכו'.
ילדים מעל גיל שנה שוהים במהלך היום במסגרת גנית.
בכל תקופת שהות האמהות וילדיהן ביחידת האמהות, קיים קשר עקבי ורצוף עם המחלקות לשירותים חברתיים המפנות אותן. כמו כן, מתקיימות ועדות להערכה ולתכנון טיפול, הקובעות המשך דרכי פעולה.
במצבים בהן אמהות אינן מצליחות להשתלב בחיים ביחידה או לחלופין אינן משתפות פעולה עם תהליכי ההדרכה והטיפול הניתנים במקום, ובכך נמשכת הפגיעה בילדיהן, מופסקת שהותן ביחידה. בשלב זה מתכנסת הוועדה להערכה ולהמשך טיפול באופן מיידי על מנת להחליט על המשך הטיפול בילדים.
וסילי לאונטיף
וסילי לאונטיף (ברוסית: Васи́лий Васи́льевич Лео́нтьев; ) היה כלכלן יהודי-רוסי-אמריקאי. חתן פרס נובל לכלכלה לשנת 1973 (כזוכה יחיד), בזכות תרומתו לשאלה איך שינויים בסקטור כלכלי אחד משפיעים על סקטור כלכלי אחר. שלושה מתלמידיו זכו אף הם בפרס נובל לכלכלה: פול סמואלסון, רוברט סולו וורנון סמית'.
לאונטיף היה ביקורתי מאוד כלפי הזרם הנאו-קלאסי בכלכלה, וכלכלנים הטרודוקסיים רבים משתמשים בפיתוחים של שיטותיו.
קורות חיים
וסילי לאונטיף נולד ב-1906 במינכן לאב, שנקרא אף הוא וסילי לאונטיף, שהיה פרופסור לכלכלה ומשפחתו פרובוסלבית, ולאם יהודייה מאודיסה. הוא למד באוניברסיטת סנקט פטרבורג. ב-1925 עזב את רוסיה והמשיך את לימודיו באוניברסיטת הומבולדט בברלין, אצל ורנר זומבארט. לאחר מכן עבד באוניברסיטת קיל, וב-1931 עבר לארצות הברית. במהלך מלחמת העולם השנייה שירת במשרד לשירותים אסטרטגיים. ב-1932 הצטרף לאוניברסיטת הרווארד, ובשנת 1946 קיבל שם תואר פרופסור.
בשנת 1932 נשא לאישה את המשוררת אסטלה מרקס, וב-1936 נולדה בתם היחידה, ד"ר סבטלנה אלפרס, מבקרת אמנות.
ברית יצחק ואבימלך
ברית יצחק ואבימלך הוא סיפור מקראי אודות הברית בין יצחק לאבימלך מלך גרר. הסיפור מופיע בפרשת תולדות. סיפור זה ממשיך את סיפור ירידת יצחק לגרר המסופר ב. בסיפור המופיע בבראשית כ"ו רואה אבימלך את יצחק "מצחק" עם רבקה, אף על פי שיצחק טען שהיא אחותו. אבימלך כועס על יצחק שלא דיבר אמת. לאחר מכן, רבים רועי יצחק עם רועי אבימלך על הבארות שחפרו (הריב על הבארות). לאחר מכן עולה יצחק לבאר שבע, עבדיו חופרים באר נוספת ויצחק קורא לה "שבעה", על שם העיר באר שבע. בסופו של דבר מגיע אבימלך בעצמו במשלחת כבוד אל יצחק ומבקש לכרות עמו ברית, יצחק עורך לכבודם משתה, הם נשבעים איש לאחיו ונפרדים לשלום.
סיפור זה מקביל לסיפור ברית אברהם ואבימלך המופיע ב. סיפור ברית יצחק ואבימלך הוא סיפור אטיולוגי הבא להסביר את שמה של העיר באר שבע.
רקע
בעקבות רעב בארץ כנען, ועקב רצונו של יצחק לרדת למצרים כאברהם אביו, ה' התגלה בנבואה ליצחק, ואמר לו ללכת לגרר ובמקום למצרים, כנראה בשל היחסים הטובים שהיו בין השליט לאביו:
יצחק הלך אל אבימלך מלך פלשתים לארץ גרר, כמו שה' ציווה אותו בנבואה.
כשיצחק הגיע לגרר הוא לא רצה להגיד על רבקה שהיא אשתו כי פחד שכיון שהייתה טובת מראה אנשי המקום יהרגו אותו כדי לקחת אותה לאשה, ולכן כשאנשי המקום שאלו כיצד הוא קשור לרבקה, הוא ענה "אחותי היא".
לאחר שעברו ימים רבים, חששו של יצחק פחת, ולכן לא נזהר מפני הפלשתים. כשאבימלך מלך פלשתים השקיף מהחלון הוא ראה את יצחק מצחק (לשון תשמיש) עם רבקה אשתו. אבימלך הבין שרבקה היא אשתו של יצחק, ולכן שאלו מדוע אמר שהיא אחותו.
יצחק הצטדק באומרו כי שיקר מחשש שמא יהרגוהו, כדי לשאת אותה, ואבימלך קיבל את התנצלותו ולאחר תוכחה נוספת: "מַה זֹּאת עָשִׂיתָ לָּנוּ? כִּמְעַט שָׁכַב אַחַד הָעָם (לפי רש"י הכוונה למיוחד שבעם, שזה המלך) אֶת אִשְׁתֶּךָ, וְהֵבֵאתָ עָלֵינוּ אָשָׁם.", הודיע ברבים שליצחק יש הגנה מלכותית, ומי שיפגע בו ובאשתו יומת.
לאחר המעשה אבימלך לקח אותו תחת חסותו וציווה את עמו הפלשתים "הנוגע באיש הזה ובאשתו מות יומת".
עקב עמידתו בניסיון ואי עזיבתו את הארץ, ה' ברך את יצחק בזריעתו אפילו שהיה שנת רעב, ויצא לו מהקרקע מאה שערים (לפי רש"י כפול מאה ממה שראוי לצאת מהקרקע הזו, ולפי רבי יוסף בכור שור המספר "מאה" אינו בדווקא). ועקב כך הוא התפרסם ושמו גדל בגרר.
הריב על הבארות
היה ליצחק מקנה צאן, ומקנה בקר, ועבודה רבה (הכוונה שפועלו רב ), ועקב כך הפלשתים קנאו בו.
יצחק שב לחפור את בארות המים שחפרו עבדי אביו בימי אברהם אביו ופלשתים סתמום אחרי מות אברהם, ולאחר ששב וחפר קרא להן שמות כשמות שאביו קרא להם, בנוסף עבדי יצחק חפרו ומצאו עוד באר בנחל.
במקום השלישי עבדיו חפרו באר ופה כבר לא רבו עליה כי זה היה רחוק מאוד, ולכן קרא את שמה "רחבות" על שם שעכשיו ה' הרחיב לו.
ברית יצחק ואבימלך
לאחר שיצחק מתעשר וגורם לקנאת הפלשתים, אבימלך מבקש ממנו ללכת מאיתם ולמעשה מגרש אותו. יצחק עובר לגור בקרבת מקום בנחל גרר. לאחר מספר מריבות על בארות בין יצחק לאנשי אבימלך, אבימלך עם פיכול שר צבאו ואחוזת רעהו הטוב, מופיע אצל יצחק ומבקש לתקן את יחסיהם, ולכרות ברית גם עם יצחק כשם שכרת ברית עם אברהם (ברית אברהם ואבימלך'), כי ראו שאלוהים היה עמו. יצחק מקבל אותו בתוכחה, אך לבסוף עושה לו משתה. אבימלך ואנשיו אף לנים אצלו, ובבוקר הם נשבעים אחד לשני, במה שנראה כמעשה ברית.
באותו יום אמרו לו עבדיו כי מצאו באר:
הקשר והבדלים בין ירידת יצחק לגרר לירידת אברהם למצרים ולגרר
מחבר המדרש הגדול טען בהתייחסו לזה שיצחק התמודד עם אותם מצבים שאברהם אביו התמודד אתם ש"כל מה שאירע לאברהם, אירע ליצחק".
עקב הדמיון אלישע שפי כותב ש"עלילות חייו (של יצחק) אינן כמעט אלא חזרה רפויה על חלק מעלילות אביו... התיאורים בסיפור יצחק כה חיוורים, עד כי חוקרים רבים רואים בו רק העתק מלאכותי מסיפורי אברהם". עם זאת משה דוד קאסוטו טוען שמטבע הדברים סיפורי יצחק קשורים לסיפורי אביו "בדין הוא שיהיו מאורעות חייו של יצחק מעורים בתחילה במאורעות של אביו ואחר כך במאורעות חייו של בנו". ועל כן "לא היה אפשר להימנע מכך שבסיפור האבות מופיע יצחק כבנו של אביו או כאביו של בנו, ופחות מכך כדמות עצמאית שאינה תלויה באחרת".
אך עדיין קיימים מספר הבדלים ביניהם: הבדלים אלו נובעים מכך ששרה נלקחה בפועל, לעומת רבקה שלא נלקחה.
הבדל נוסף:
אלניה
לפי אומדן רשמי משנת 2022 אוכלוסיית העיר מנתה 364,180 תושבים, אך בעונת התיירות מבקרים בעיר ובסביבותיה למעלה ממיליון תיירים. התיירות היא מקור ההכנסה העיקרי של העיר, אך היא נודעת גם בשל גידולי החקלאות שלה ובהם לימונים, תפוזים, עגבניות ומלפפונים.
העיר נוסדה על ידי היוונים העתיקים שכינו אותה קלונורוס (כלומר: הר יפה). מספר היסטוריונים טוענים כי במאה השנייה לפנה"ס שודדי ים מקיליקיה הפכו את המקום לבסיס שממנו יצאו לשדוד את חופי פמפיליה. על פי ההיסטוריון סטראבו, דיודוטוס טריפון יזם ועודד את פעילות שודדי הים במקום על מנת להחליש את כוחו של דמטריוס השני (ניקטור), יריבו לשלטון הסלאוקי, אשר החזיק בכל רצועת החוף הסורי מ- Seleucia ועד ללבנון. הוא הפך את המבצר החזק ששכן על רצועת החוף לבסיס לפשיטות פיראטיות כנגד החוף הסורי. ההיסטוריון אומרד מסתייג מהקביעה של היזמות אולם גם הוא תומך בטענה כי היה זה טריפון אשר עודד את פעילות שודדי הים. היסטוריונים אחרים חולקים על קביעה זו ונוטים לראות את תחילת הפיראטיות בתקופה מאוחרת יותר. הרומאים החליטו להשתלט על המקום ושלחו את פומפיוס שהדביר את שודדי הים ב-67 לפנה"ס. מרקוס אנטוניוס נתן את העיר במתנה לקלאופטרה השביעית, מלכת מצרים ב-37 לפנה"ס. ב- 1221 לספירה נפלה העיר בידי הסולטאן הסלג'וקי אלאדין קייקובאד שנתן לה את השם אלניה. רוב הבניינים ההיסטוריים שבעיר נבנו בתקופה זו. ב- 1427 נמכרה אלניה לשושלת הממלוכית וב-1471 התאחדה עם האימפריה העות'מאנית. החל ב-1571 הייתה חלק של הפרובינציה של קפריסין, ומ-1868 היא שייכת לפרובינציה של אנטליה.
נובל (מטבע)
נובל (באנגלית: Noble) הוא מטבע זהב אנגלי. הוא היה המטבע הראשון שיוצר בכמויות גדולות, שלא כמו הפני המוזהב והפלורין, שיוצרו מוקדם יותר. המטבע יוצר לראשונה בתקופתו של אדוארד השלישי, מלך אנגליה, בשנים 1344–1346.
לנובל נוצרו גם מטבעות בעלי שווי מופחת של חצי נובל ורבע נובל, שיוצרו אף הם בכמויות גדולות והיו פופולריים.
ערכו של הנובל היה שישה שילינג ושמונה פני. משקלו השתנה מעט בכל הוצאה מחודשת, כדי לשמור על ערכו, עד שנת 1464, בה עלה שוויו. ב-1465 יצאה גרסה חדשה שלו, בשם אנג'ל, מטבע שהפך לפופולרי במקומו בשנים הבאות.
לעולם-לא-עולם
לעולם-לא-עולם (באנגלית: Neverwhere) הוא ספר פנטזיה מאת סופר המדע הבדיוני והפנטזיה הבריטי ניל גיימן. הספר מתאר עולם דמיוני, "לונדון התחתית", המקביל לרשת המנהרות והתחנות המרכיבות את הרכבת התחתית של לונדון.
ספטטאקהקה
ספטטאקהקה או ספאטקהקה (בשוודית "עוגה משופדת" או "עוגת שיפוד") הוא קינוח הנפוץ באזורים של דרום שוודיה, בעיקר במחוז סקונה וכן במחוז הלנד. הקינוח מהווה חלק חשוב ממורשת המטבח הסקוני.
לעולם-לא-עולם
הספר עובד ב-1996 מתסריט שנכתב ל- BBC וזכה בפרס ספר הפנטזיה הטוב ביותר לשנת 1997.
ספטטאקהקה
תערובת המכילה בעיקרה ביצים, קמח מעמילן תפוח אדמה וסוכר, מגולגלת על שיפוד המסתובב סביב אש פתוחה או מקור חום אחר. לכן, העוגה שנוצרת בתהליך זה היא יבשה מאוד ועוטפים אותה בשקיות פלסטיק אטומות כדי לשמור על היובש שלה. על מנת שתישאר פריכה, יש להסיר את העוגה מעטיפתה רק ברגע בו רוצים לאכול אותה. עוגת הספטטאקהקה יכולה להופיע בגדלים רבים, מגובה של סנטימטרים ספורים ועד לכמה מטרים, ולרוב תהיה בקוטר של יותר מרגל (כ-30 סנטימטרים). את העוגות הגדולות מגישים לסועדים על ידי ניסור קוביות מהעוגה, כך שהעוגה תמשיך לעמוד על בסיסה.
לעולם-לא-עולם
הספר תורגם לעברית על ידי שלה מאייר ואהובה גסנר ויצא לאור בישראל בשנת 1998 בהוצאת הספרים אופוס.
החל מיוני 2005 ראתה אור סדרת קומיקס על פי הספר ובה סך הכל תשע חוברות.
ספטטאקהקה
עוגת הספטטאקהקה הגדולה ביותר בעולם נאפתה בסג'ובו שבסקונה, בשנת 1985, והיא הופיעה במהדורת ספר השיאים של גינס בשנת 1986. העוגה הייתה בגובה 3.6 מטרים והיא הייתה עשויה מגוש אחד.
לעולם-לא-עולם
תיאור העלילה
ריצ'רד מייהו, צעיר לונדוני בעל עבודה משרדית משעממת וחברה בשם ג'סיקה, מתדרדר אל העולם האחר, "לונדון תחתית", המאוכלסת באנשים ש"נפלו בין החרכים של המציאות". לאחר שהציל את דֶלֶת, נערה שמצא מדממת ברחוב, הוא מגלה שביכולתה לפתוח ולנעול דלתות, גם במקומות בהם דלתות אינן קיימות, ולהגיע לכל מקום שתחפוץ. בהמשך, נתקל מייהו בהאנטר, הציידת הכי טובה בלונדון התחתית, וזו מסייעת לו לפגוש בשנית את דלת.
חי בר
חי-בר הוא שטח המשמש לרבייה של בעלי חיים בישראל בסביבתם הטבעית. קיימים שני אתרים כאלה, חי-בר כרמל בהר הכרמל וחי-בר יטבתה הסמוך לקיבוץ יטבתה בערבה.
החי-בר הראשון הוקם ביטבתה ב-1968 על ידי אברהם יפה, מנהלה הראשון של רשות שמורות הטבע, ואורי צאן. הקמתו סימנה את תחילת תהליך השבתם לטבע של בעלי חיים שנעלמו מנופי ארץ ישראל. לצורך כך הוקמו שני גרעיני הרבייה, אחד לבעלי חיים שחיו בחורש הים תיכוני ואחר לבעלי חיים מדבריים. מטרת החי-בר היא ליצור סביבה טבעית מוגנת ומבוקרת, שתאפשר להגדיל את אוכלוסיותיהם של בעלי החיים שנבחרו ולהחזיקם עד להשבתם לטבע.
בשנת 1973 החלו לגדר שטח שמורה לחי בר כרמל באגן נחל גלים. שמורת חי-בר כרמל משתרעת על שטח של כ-6,000 דונם. מחי-בר כרמל שוחררו לטבע היחמור הפרסי ואייל הכרמל שנעלמו מנוף הארץ. מחי-בר יטבתה שוחררו לטבע הפרא הפרסי, היען והראם הלבן שנעלמו גם הם. בנוסף לכך משמש חי-בר יוטבתה למרכז רבייה של בעלי חיים נכחדים שלא חיים בארץ כמו ראם סהרה ששוחרר מהחי בר למדבריות סהרה.
מינים בחי-בר יוטבתה
בשמורה הפתוחה:
מרקוס שנקנברג
מרקוס שנקנברג (נולד ב-4 באוגוסט 1968) הוא דוגמן הולנדי-שוודי.
ביוגרפיה
שנקנברג נולד בסטוקהולם לזוג הורים הולנדים, הוא התפרסם בכך שהוביל בעירום את הקמפיין של קלווין קליין, בנוסף דיגמן לחברות אופנה כמו ורסצ'ה וארמני והיה לאחד הדוגמנים הבולטים בשנות התשעים.
ב-1993 הופיע בסרט הטלוויזיה האיטלקי "Birthday at Tiffany's".
במיס תבל 1999 שימש כשופט בתחרות.
יחסי הממלכה המאוחדת–רומניה
יחסי הממלכה המאוחדת–רומניה הם יחסי החוץ בין בריטניה ורומניה. שתי המדינות חברות באיחוד האירופי ובנאט"ו.
מרקוס שנקנברג
ביוגרפיה
ב-2010 שיחק בסרט "Multiple Sarcasms" לצד טימותי האטון, באותה שנה גם הוציא את סרטון הכושר "Marcus Schenkenberg: Body Secrets".
הוא התארח בפרקים של אופרת הסבון "One Life to Live", סדרת הפעולה "V.I.P.", קומדיית המצבים "Stacked" ו-סמאש.
יחסי הממלכה המאוחדת–רומניה
היסטוריה
שתי המדינות כוננו יחסים דיפלומטיים ביניהן בשנת 1880. במהלך מלחמת העולם הראשונה לחמה ממלכת רומניה לצד מדינות ההסכמה, ובכלל זה בריטניה, ואילו במלחמת העולם השנייה היא לחמה לצד גרמניה הנאצית, כחלק ממדינות הציר, נגד בריטניה, שהייתה חלק מבעלות הברית. לאחר המלחמה היו המדינות בשני צדדים מנוגדים של המלחמה הקרה; בריטניה הייתה חלק ממדינות המערב, בעוד רומניה הייתה חלק מברית ורשה. לאחר קריסת ברית המועצות התחממו היחסים בין המדינות, בשנת 1999 הצטרפה רומניה לנאט"ו, ובשנת 2007 היא הצטרפה לאיחוד האירופי. בשנים האחרונות היחסים בין בריטניה לרומניה התדרדרו בשל דיווחים של שנאת זרים בעיתונות הבריטית, הנגרמת בעקבות ההידרדרות הכלכלית בבריטניה, והביקורת על חופש התנועה במדינות האיחוד האירופי.
מרקוס שנקנברג
ביוגרפיה
ב-2012 החל להשתתף בתוכנית השוודית של "רוקדים עם כוכבים".
יחסי הממלכה המאוחדת–רומניה
יחסים דיפלומטיים
רומניה מחזיקה בבריטניה שגרירות בלונדון, ו-9 קונסוליות בבלפסט, בריסטול, גלאזגו, אינברנס, לידס, ליברפול, ניוקאסל, סאות'המפטון, וסוונסי. מאידך, בריטניה מחזיקה ברומניה שגרירות בבוקרשט בלבד.
מרקוס שנקנברג
ביוגרפיה
הוא ניהל מערכת יחסים מתוקשרת עם פמלה אנדרסון, בנוסף היה בזוגיות גם עם ויקטוריה סילבסטד וג'סיקה סימפסון.
כיום הוא עוסק באיגרוף מקצועי.
סויוז TM-19
סויוז TM-19 (ברוסית: Союз TM-19) הייתה חללית מסדרת סויוז, שהמריאה ב-1 ביולי 1994 מקוסמודרום בייקונור שנמצא בקזחסטן ומופעל על ידי רוסיה, כשעל סיפונה צוות קוסמונאוטים יורי מלנצ'נקו וטלגט מוסאבייב (נולד בקזחסטן הסובייטית, בשנת 2007 חזר לקזחסטן וקיבל אזרחות המדינה). המטרה העיקרית של הטיסה הייתה עגינה בתחנת החלל מיר וביצוע מחקרים שונים.
עגינה בתחנת החלל מיר עברה ללא בעיות וצוות ביחד עם צוות סויוז TM-18 התחיל בביצוע מחקרים לפי התוכנית. באותה שעה בתחנת החלל היו 5 אנשים. ב-8 ביולי חללית "סויוז TM-18" התנתקה מתחנת החלל וצוותה למעט ולרי פוליאקוב חזר לכדור הארץ. במקור צוות של "סויוז TM-19" היה צריך לכלול 3 אנשים. עקב בעיות שהיו עם שיגור של חללית אספקה פרוגרס סוכם לכלול בצוות זוג קוסמונאוטים בלבד ומקום שהשתחרר לנצל לאספקה נוספת.
ב-9 בספטמבר ו-13 בספטמבר מלנצ'נקו ומוסבייב ביצוע פעילות חוץ רכבית. במהלך פעילות זו בוצע שינוי מיקום פאנלים סולאריים. במהלך שהייה קוסמונאוטים ביצעו מחקרים בתחום אסטרופיזיקה, ביוטכנולוגיה וחקר כדור הארץ.
ב-9 באוגוסט לתחנת החלל הגיע חללית אספקה פרוגרס M-24. מערכת עגינה אוטומטית כשלה ויורי מלנצ'נקו ביצע עגינה באופן ידני.
ב-6 באוקטובר לתחנת החלל התחברה חללית סויוז TM-20. בכך צוות תחנת החלל גדל ל-6 אנשים. ב-11 באוקטובר עקב קצר במערכת החשמל החלו בעיות באספקת החשמל והיה צורך לדחות מספר ניסויים. התקלה תוקנה ב-15 באוקטובר ולוח זמנים של הפעילות המדעית אובד מחדש. ב-3 בנובמבר "סויוז TM-19" התנתקה מתחנת החלל והתרחקה בכ-190 מ'. מטרת התמרון הייתה לבדוק פעילות מערכת עגינה אוטומטית שכשלה כבר פעמיים. הפעם מערכת עגינה פעלה באופן תקין. ב-4 בנובמבר חללית התנתקה מתחנת החלל כאשר על סיפונה יורי מלנצ'נקו, טלגט מוסאבייב ואולף מרבולד מגרמניה שהגיע לתחנת החלל בחללית "סויוז TM-20". הנחיתה עברה ללא בעיות וחללית נחתה בצפון קזחסטן.
מוזיאון ידיעת הארץ של סמרקנד
מוזאון ידיעת הארץ של סמרקנד (ידוע גם בתור מוזיאון אברהם קלנטרוב) הוא מוזיאון בסמרקנד שבאוזבקיסטן.
היסטוריה
אברהם קלנטרוב נולד ב-1873 בבוכרה - אוזבקיסטן. אברהם קלנטרוב היה סוחר יהודי עשיר ובתחילת המאה ה-20 בנה אברהם אחוזה מפוארת בעיר סמרקנד. הבניה הסתיימה בשנת 1916 ואברהם הספיק לגור בה חמש שנים בלבד. לאחר המהפכה הבולשביקית רוב משפחתו היגרו לארץ ישראל אך הוא החליט להישאר. ב-1924 דרשו הסובייטים להעביר את האחוזה לשליטתם. לאחר התמוטטות ברית המועצות וכאשר קיבלה אוזבקיסטן עצמאות, התעניינו צאצאיו באפשרות לקבל את הנכס בחזרה, אך השלטונות דחו את הבקשה בהתאם למסמך הארכיון החתום, שבו הודיע קלנטרוב על העברת הבעלות ללא תמורה. היום בעזרת תרומות המקום מתוחזק ומשמש מוזאון לתולדות המשפחה ויהדות סמרקנד הבוכרית.
תערוכות
כיום במוזיאון מוצגת ההיסטוריה של האזור מן העת העתיקה ועד תחילת המאה העשרים, תקופת הברונזה והברזל מאוירת בהרחבה עם תצלומי אמנות.
ביוני 2008 פתח המוזיאון את התערוכה "יהודים באזור, בעבר ובהווה". התערוכה כוללת מסמכים ארכיוניים וחומרים שנאספו על ידי אספן יצחק לוריא. במוזיאון תצלומים ישנים, ספרים, ציורים, תלבושות ואובייקטים של חיי היומיום והתרבות של יהודי המקום.
במוזיאון מוצגים בפירוט כל ההיסטוריה של האזור ועד הגאולוגיה והפליאונטולוגיה של האזור.
התחייבויות שוטפות
בתחום החשבונאות, התחייבויות שוטפות הם ערכים כספיים המוצגים במאזן החברה וכוללים את כל אותן התחייבויות שהחברה מחויבת לשלם בתקופה הקרובה (לרוב עד שנה). באנלוגיה פשוטה למשק בית או למשפחה, בעוד המשכנתה על הבית היא למעשה התחייבות לזמן ארוך, ההלוואה הקצרה לכיסוי שיפוץ או מסיבה אשר צריכה להיות משולמת תוך 12 חודש היא התחייבות שוטפת.
במסגרת ההתחייבויות לזמן קצר כלולות בדרך כלל יתרות חובה לספקים ונותני שירות, מקדמות מלקוחות, הלוואות לזמן קצר (או החלק מהלוואות לזמן ארוך שצפוי להיפרע בשנה הבאה) ויתרות זכאים אחרים (כגון עובדים, רשויות המס ועוד).
חשיבותן של ההתחייבויות השוטפות (ובמיוחד תוך שילוב בנכסים שוטפים) היא בהערכת יכולתה של הפירמה לעמוד בלחצים קצרי טווח ומעידות למעשה על יכולת השרידות של הפירמה בטווח הקצר.
על פי התקינה הבינלאומית לחשבונאות
על פי התקינה הבינלאומית התחייבות תסווג כשוטפת כאשר היא מקיימת אחד מהקריטריונים הבאים:
כל ההתחייבויות האחרות יסווגו כלא שוטפות, משמע כהתחייבויות לזמן ארוך.
קן לואץ'
קנת' צ'ארלס "קן" לואץ' (באנגלית: Kenneth Charles "Ken" Loach; נולד ב-17 ביוני 1936) הוא במאי טלוויזיה וקולנוע אנגלי. מוכר בשל סגנון הבימוי הנטורליסטי והריאליסטי חברתית שמאפיין את סרטיו, ובשל השקפותיו הסוציאליסטיות. אלה באים לידי ביטוי בנושאים של סרטיו, כגון מחוסרי דיור וזכויות הפועלים. נודע גם בשל פעילותו לקידום החרם על ישראל.
שנות חיו המוקדמות
לואץ' נולד בנאניטון שבווריקשייר, אזור תעשייתי במרכז אנגליה. זיכרונות הילדות המוקדמים שלו קשורים בהפצצות הגרמניות במהלך מלחמת העולם השנייה. אביו התפרנס כחשמלאי במפעל לייצור מכוניות בקובנטרי, והמשפחה התקיימה בצמצום. לרקע המעמדי יש מקום מרכזי בתפיסת עולמו. בגיל 25, בזמן לימודי המשפטים באוקספורד, נחשף לראשונה אל אומנויות הבמה כשחקן, בקבוצת התיאטרון של האוניברסיטה. לאחר שסיים את לימודיו, עבד כשחקן בתיאטרון רפרטוארי. אך לואץ' התעניין יותר בעולם האודיו-ויזואלי, ולכן בשנת 1963, לאחר קבלת מלגה, הצטרף לרשת הטלוויזיה הבריטית BBC כבמאי.
האווירה ששררה באותן שנים תרמה להפקת תוכניות אשר ביקרו את אי הצדק החברתי, שם מצא לואץ' את החזון והקול אשר יאפיינו את הקולנוע שלו. ב-1964 החל לביים סדרת תוכניות דרמה תיעודיות אשר המפורסמת מהן היא Cathy Come Home, המתארת זוג ממעמד הפועלים, שמצבו הכלכלי מידרדר עד שבני הזוג הופכים למחוסרי פרנסה ודיור. התוכנית הביעה ביקורת כלפי שירותי הרווחה וזכתה להצלחה רבה. זמן קצר לאחר מכן, בשנת 1967, ביים לואץ' את סרט הקולנוע הראשון שלו Poor Cow, וב-1969 את "קס", סיפורו של נער שמעדיף לגדל בז על חשבון לימודיו. הסרט מבוסס על רומן מאת בארי היינס, ונחשב לאחד הסרטים הטובים ביותר של לואץ'.
בשנות ה-70 וה-80 חילק את זמנו בין הקולנוע והטלוויזיה, ביים ארבעה סרטים באורך מלא, מספר סרטים תיעודים וסרטי טלוויזיה כגון הסרט The Big Flame (1969) על עובדי הנמל בליברפול והסדרה Days of Hope (1975) על השביתה הכללית בבריטניה ב-1926 והתבוסה של תנועת העבודה הבריטית. סרטיו בשנים אלו זכו להצלחה מועטה, סבלו מהפצה דלה, חוסר עניין וצנזורה פוליטית. סרטו The Save the Children Fund Film, הוזמן בידי הארגון The Charity ששנא אותו עד כדי ניסיון לשרוף את הנגטיב. הסרט לא הוקרן מעולם בפני קהל.
בתקופת שלטונה של מרגרט תאצ'ר, גדל מספר השביתות והקיצוצים בתקציב התרבות בבריטניה. כתוצאה מכך אשת הברזל יוצרת לעצמה אויבים רבים בקרב האומנים, ביניהם לואץ'. ערוץ 4 הבריטי מזמין את לואץ' לעשות את הסדרה התיעודית A Question of Leadership אשר נאבקת במדיניות תאצ'ר אך הסדרה נאסרת להקרנה. סרט נוסף Which Side Are You On? (1984) על שביתת כורי הפחם, הוזמן בידי המגזין הטלוויזיוני The South Bank Show, גם כן נאסר להקרנה. הסרט הוקרן בסופו של דבר לאחר שזכה בפסטיבל ברלין אך רק בסוף השביתה ולא בעיצומה כפי שתוכנן.
בשנות ה-90, עם השינויים הפוליטיים, הקריירה שלו קמה לתחייה. הוא זכה 3 פעמים בפסטיבל קאן. ביים את השחזור של הדרמה המשפטית בסרט מקליבל על משפט הדיבה הארוך ביותר בבריטניה אשר הפך לסיוט עבור רשתות המזון המהיר.
סגנון
סגנונו של לואץ' מתאפיין בריאליזם ייחודי, הוא משקיע מאמץ בכל תחום העשייה הקולנועית בהדגשת המשחק האותנטי שבין שחקניו. בחלק מהסצינות ישנה תחושה כי הן צולמו ללא תסריט. למרות זאת, כל הסצינות כתובות בקפידה ובתוכן ייתכנו האלתורים. למעשה, התסריט והסרט הגמור קרובים מאוד אחד לשני. ללואץ' קשרים חזקים ויצירתיים עם התסריטאים, כאשר לאחרונה הבולט הוא פול לאוורטי אשר כתב תשעה סרטים באורך מלא עבור לואץ' (ביניהם: כשהרוח נושבת, 16 מתוק), לפניו היה את ג'ים אלן (על תמימות וחופש) והתסריטאי הראשון הבולט עמו עבד לואץ' היה ברי היינס (קס).
במקום לעבוד עם שחקנים מקצועיים ומוכרים, מעדיף לואץ' כישרונות לא ידועים אשר עברו בחייהם הפרטיים חלק מהחוויות אותן חוות דמויותיו. עבודתו של לואץ' מתוארת כנטורליסטית. כאמור, מעדיף משחק אותנטי ונמנע מאפקטים מיוחדים. בסצינות בסרטיו בולטת האווירה הספונטנית והריאלסטית ושחקנים רבים, מדסטין הופמן ורוברט דובל ועד רוברט קרלייל (שירה של קרלה וריף רף) ופיטר מולאן (קוראים לי ג'ו) שבחו את המשחק אשר מצליח לואץ' להביא לידי בטוי משחקניו ואת יחסו אליהם.
בסרט לחם ושושנים, על מהגרים העובדים כמנקים בלוס אנג'לס, רוב השחקנים היו מהגרים לטיניים בעצמם אשר עובדים בניקיון וחלקם היו פעילים באיגודים מקצועיים ובעיירה. חלקם חוו בעצמם את הסכנות שבחציית הגבול לארצות הברית. אדריאן ברודי, השחקן הראשי, בילה זמן עם הפעילים כדי להבין את דמותו ותפקידו טוב יותר. פילר פדייה, שחקנית מקסיקנית וגיבורת הסרט, הייתה צריכה ללמוד אנגלית מהר כדי לגלם את התפקיד.
לואץ' משקיע מאמצים רבים בלעזור לשחקניו להביע את עצמם ביושר ובטבעיות. הוא מאמין שלצלם סרט לפי הסדר, מהסצנה הראשונה עד לאחרונה עוזר מאוד לשחקנים למצוא מענה אמיתי לנסיבותיהם. לשחקנים רבים לא ניתן התסריט כולו בתחילת הצילומים על מנת לאפשר להם לחוות את הסרט כפי שדמות בדיונית הייתה עושה זאת. לעיתים, נותן לואץ' לשחקניו את התסריט של סצנה מסוימת כמה ימים מראש, כדי שיוכלו ללמוד את שורותיהם, אך אלה עדיין לא יודעים מה יתרחש אחר כך. אם סצנה מצריכה תגובה של הלם או הפתעה מאחד השחקנים, ייתכן כי השחקן אינו יידע מה הולך להתרחש. בסרט קס, השחקן ששיחק את הילד, האמין שלואץ' באמת הרג את הבז אליו התחבר מאוד במהלך הסרט, בזמן צילום סצנת הגילוי של הילד (כאשר למעשה הצוות עשה שימוש בבז מת שמצאו לפני כן). בסרט גשם של אבנים, ביקר את אחת השחקניות מלווה כספים מושחת, אשר ביקש ממנה, ללא ידיעתו מראש, להוריד את טבעת הנישואים שלה ולתת לו אותה כחלק מהתשלום. בשירה של קרלה, נהג האוטובוס (אותו גילם רוברט קרלייל), לא ידע על ניסיון ההתאבדות של קרלה עד לגילוייה באמבטיה. במחפשים את אריק, השחקן הראשי, סטיב אווטס, גילה שהכוכב כדורגל אריק קאנטונה באמת מופיע בסרט, כאשר הוא הסתובב וראה אותו במהלך צילום אחת הסצינות.
לואץ' מתנגד נחרץ לצנזורה והתרעם מאוד על דירוג סרטו 16 מתוק לבני 18 ומעלה: "אני חושב שזאת הייתה החלטה טיפשית ומתנשאת. אנשים נעלבים לעיתים רחוקות מקללות, אך בסרטים המדורגים לבני 12 ומעלה ניתן לראות סצינות אלימות. בחלק מסרטים אלו קיימת האלימות כדי לנסות לדחוף את גבולות הצנזורה. אני חושב שבסרטי, האלימות נחוצה לשם תיאור הריאליזם ולנארטיב. ואכן סרטים המנסים לדחוף את גבולות הצנזורה, שמים מסך עשן על החברה, משום שהם משתמשים באלימות כמקור בידור במקום המשמעות האמיתית של המעשה."